2019. gada 29. oktobrī Rīkojums Nr. 537

Rīgā (prot. Nr. 50 25. §)

**Par konceptuālo ziņojumu "Par māsas profesijas turpmāko attīstību"**

1. Atbalstīt konceptuālā ziņojuma "Par māsas profesijas turpmāko attīstību" (turpmāk – konceptuālais ziņojums) II sadaļas 1. nodaļā ietverto 1. risinājumu.

2. Atbalstīt konceptuālā ziņojuma II sadaļas 2. nodaļā ietvertos pasākumus māsu specialitātes un papildspecialitātes aizstāšanai ar specializāciju noteiktās aprūpes jomās, atsakoties no sertifikācijas procesa.

3. Veselības ministrijai līdz 2020. gada 31. decembrim sagatavot un veselības ministram iesniegt noteiktā kārtībā Ministru kabinetā šādus normatīvos aktus, kas nepieciešami konceptuālā ziņojuma II sadaļas 1. nodaļā ietvertā 1. risinājuma un II sadaļas 2. nodaļā ietverto pasākumu ieviešanai:

3.1. grozījumus Ārstniecības likumā;

3.2. grozījumus likumā  "Par reglamentētajām profesijām un profesionālās kvalifikācijas atzīšanu";

3.3. grozījumus Ministru kabineta 2009. gada 24. marta noteikumos Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu";

3.4. grozījumus Ministru kabineta 2016. gada 24. maija noteikumos Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība";

3.5. grozījumus Ministru kabineta 2006. gada 6. jūnija noteikumos Nr. 460 "Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām";

3.6. grozījumus Ministru kabineta 2002. gada 19. februāra noteikumos Nr. 68 "Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai";

3.7. grozījumus Ministru kabineta 2013. gada 5. novembra noteikumos Nr. 1268 "Ārstniecības riska fonda darbības noteikumi".

4. Veselības ministrijai Eiropas Sociālā fonda projekta darbības programmas  ["Izaugsme un nodarbinātība" 9.2.6. specifiskā atbalsta mērķa "Uzlabot ārstniecības un ārstniecības atbalsta personāla kvalifikāciju"](https://likumi.lv/ta/id/286413-darbibas-programmas-izaugsme-un-nodarbinatiba-9-2-6-specifiska-atbalsta-merka-uzlabot-arstniecibas-un-arstniecibas-atbalsta) līdzfinansētā projekta Nr. 9.2.6.0/17/I/001 "Ārstniecības un ārstniecības atbalsta personāla kvalifikācijas uzlabošana" ietvaros sākt profesionālās pilnveides pasākumu īstenošanu, lai nodrošinātu māsas (vispārējās aprūpes māsas) profesijas kvalifikācijas uzturēšanu un specializācijas iegūšanu.

5. Jautājumu par papildu valsts budžeta līdzekļu piešķiršanu Veselības ministrijai un Izglītības un zinātnes ministrijai konceptuālajā ziņojumā ietverto pasākumu īstenošanai 2022. gadam un turpmākajiem gadiem izskatīt Ministru kabinetā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā atbilstoši valsts budžeta finansiālajām iespējām.

6. Noteikt Veselības ministriju par atbildīgo institūciju konceptuālā ziņojuma īstenošanā.

Ministru prezidents A. K. Kariņš

Veselības ministre I. Viņķele